Kongon frangi

Kongon frangi (valuuttatunnus CDF) on Kongon demokraattisen tasavallan rahayksikkö. Kongon frangi jakautuu 100 centimeen. Nykyinen frangi on ollut käytössä vuodesta 1997 lähtien. Aikaisemminkin maan rahayksikkönä oli frangi vuosina 1887–1967, mutta välillä valuutan nimenä oli zaire. Viereinen, samanniminen naapurivaltio Kongon tasavalta käyttää Keski-Afrikan CFA-frangia.

Maassa käytettiin aiemmin Belgian frangia vuodesta 1887 vuoteen 1967 saakka. Nykyisessä muodossaan oma valuutta on Kongossa ollut käytössä tuosta lähtien ja edellisen kerran sen ulkoasua uudistettiin vuoden 1997 aikana, jolloin nykymuotoinen Kongon frangi korvasi aiemman zairen.

5. lokakuuta 2025 yksi Kongon frangi oli 0,00034 euroa eli yksi euro oli 2 943,95 frangia.

Ensimmäinen frangi 1887–1967
Ensimmäinen Kongon frangi otettiin käyttöön vuonna 1887, sen jälkeen kun nykyisen Kongon alueesta oli muodostettu Belgian kuninkaan Leopold II:n johtama Kongon vapaavaltio. Se oli arvoltaan yhtä suuri kuin Belgian frangi. Se jäi käyttöön myös sen jälkeen, kun Kongon vapaavaltio vuonna 1910 muutettiin Belgian Kongoksi. Vuodesta 1916 lähtien se oli käytössä myös Ruanda-Urundissa. Vuodesta 1952 lähtien rahoihin lyötiin maan nimen ”Congo Belge” tai ”Belgische Congo” lisäksi myös nimi ”Ruanda-Urundi”.

Vuonna 1960 Ruanda ja Burundi ottivat käyttöön oman valuuttansa, Ruandan ja Burundin frangin. Vuosina 1960–1963 myös Katanga käytti omaa valuuttaansa, Katangan frangia.

Frangi jäi käyttöön Kongon itsenäistymisen jälkeenkin, kunnes vuonna 1967 otettiin käyttöön uusi rahayksikkö, zaire. Yksi zaire vastasi tuhatta vanhaa frangia.

Kolikot
Vuonna 1887 otettiin käyttöön reiälliset kupariset 1, 2, 5 ja 10 sentin sekä hopeiset 50 sentin, 1, 2 ja 5 frangin kolikot. Hopearahoja lakattiin lyömästä vuonna 1896. Vuonna 1906 otettiin käyttöön nikkelikupariset 5, 10 ja 20 sentin kolikot, ja kuparisia 1 ja 2 sentin kolikoita lakattiin lyömästä vuonna 1919. Vuonna 1920 otettiin käyttöön nikkelikuparinen 1 frangin ja seuraavana vuonna 50 sentin kolikko.

Vuonna 1929 kolikoiden lyöminen Belgian Kongossa lopetettiin, mutta se aloitettiin uudestaan vuosina 1936–1937. Silloin alettiin lyödä nikkelipronssista 5 frangin kolikoita. Vuonna 1943 alettiin lyödä kuusikulmaisia messinkisiä kahden frangin kolikoita, sekä vuosien 1944 ja 1947 välisenä aikana messinkisiä 1, 2 ja 5 frangin sekä hopeisia 50 frangin kolikoita.

Vuodesta 1952 lähtien messinkisiin 5 frangin kolikkoihin lyötiin myös nimi ”Ruanda-Urundi”.https://archive.is/20130119210119/i.colnect.com/images/items/full/803/109803.jpg

Alumiiniset 50 sentin sekä 1 ja 5 frangin kolikot tulivat käyttöön vuosina 1954–1957. Vuonna 1965 alettiin alumiinista lyödä myös 10 frangin kolikoita.

Samoin kuin Belgiassa, myös Kongossa osa kolikoista oli liikkeessä kahtena versiona, joista toisessa tekstit olivat ranskaksi, toisissa hollanniksi.

Setelit
Vuonna 1896 Kongon vapaavaltiossa otettiin käyttöön 10 ja 100 frangin setelit. Vuonna 1912 Belgian Kongon pankki laski liikkeeseen 20 ja 1000 frangin sekä vuonna 1914 myös 1, 5 ja 100 frangin setelit. Yhden frangin seteleitä painettiin vain vuoteen 1920 saakka, kun taas 10 frangin setelit laskettiin liikkeeseen vuonna 1937. 500 frangin setelit otettiin käyttöön 1940-luvulla ja 10 000 frangin vuonna 1942.

Vuonna 1952 Belgian Kongon ja Ruanda-Urundin keskuspankki laski liikkeeseen 5, 10, 20, 50 ja 100 frangin setelit, seuraavana vuonna myös 500 ja 1000 frangin.

Vuonna 1961, Kongon jo itsenäistyttyä, Kongon kansallispankki päätti laskea liikkeeseen 20, 50, 100, 500 ja 1000 frangin setelit, joista osa kuitenkin tuli käyttöön vasta vuonna 1964. Vuonna 1962 Kongon tasavallan rahaneuvosto otti käyttöön uudenlaiset 1000 frangin setelit, joissa tekstin ”Belgian Kongon ja Ruanda-Burundin keskuspankki” päälle oli painettu rahaneuvoston nimi. Vuonna 1963 rahaneuvosto otti käyttöön normaalin tyyppiset 100 ja 5000 frangin setelit.

Uusi frangi vuodesta 1997 

Vuonna 1967 frangi korvattiin uudella rahayksiköllä, zairella, joka oli 3000 frangia. Vuonna 1993 otettiin maassa vallinneen hyperinflaation vuoksi käyttöön uusi zaire, joka oli 3 000 000 vanhaa zairea. Vuonna 1997 tehtiin uusi rahanuudistus, jossa rahayksikön nimeksi tuli jälleen frangi; uusi frangi oli nyt 100 000 zairea eli kaikkiaan 300 000 000 000 000 eli 300 biljoonaa vanhaa frangia.

Kolikot
Yleisessä liikkeessä käytettäviä kolikoita ei ole, mutta on useita malleja vähänarvoisista metalleista valmistettuja 25 centimen, 50 centimen ja 1 frangin kolikoita, joita myydään ulkomaisille keräilijöille.

Setelit
Heinäkuussa 1998 laskettiin liikkeeseen 1, 5, 10, 20 ja 50 centimen sekä 1, 5, 10, 20, 50 ja 100 frangin setelit, joihin kuitenkin kaikkiin merkittiin päiväys 1.11.1997. Vuonna 2000 otettiin käyttöön lisäksi 200 frangin ja vuonna 2002 500 frangin setelit. Vuonna 2012 ainakin maan itäosissa olivat yleisessä käytössä enää vain 50, 100, 200 ja 500 frangin setelit.

Vuonna 2010 Banque Centrale du Congo laski liikkeeseen 20 miljoonaa kappaletta 500 frangin seteleitä maan itsenäistymisen 50-vuotispäivän kunniaksi.

Heinäkuun 2. päivänä 2012 Banque Centrale du Congo laski liikkeeseen uudenlaiset 1000, 5000, 10 0000 ja 20 000 frangin setelit.Congo Democratic Republic new 1,000-, 5,000-, and 10,000-franc notes reported  BanknoteNews.com. Retrieved 2013-08-12.Congo Democratic Republic new 5,000-franc note confirmed  BanknoteNews.com. Retrieved 2013-08-12.Congo Democratic Republic new 1,000-franc note confirmed  BanknoteNews.com. Retrieved 2013-08-12.Congo Democratic Republic new 10,000-franc note confirmed  BanknoteNews.com. Retrieved 2013-08-12.Congo Democratic Republic new 20,000-franc note reported  BanknoteNews.com. November 7, 2012. Retrieved on 2013-08-12.

 Kongon frangisetelit (malli 1.11.1997) Kuva  Arvo  Pääväri  Etusivu  Takasivu  Vesileima  1 centime Syvä oliivinvihreä, violetti ja tummanruskea Kahvin korjuu Nyiragongon tulivuori Okapin pää tai useita okapin päitä allekkain  5 centimeä Purppura Suku-naamio Zande-harppu Okapin pää tai useita okapin päitä allekkain  10 centimeä Punavioletti ja tummanruskea Pende-naamio Pende-tanssijoita Okapin pää tai useita okapin päitä allekkain  20 centimeä Sinivihreä ja musta Antilooppi Upemban kansallispuisto Okapin pää tai useita okapin päitä allekkain  50 centimeä Tummanruskea ja ruskea Okapi Okapeja Epulun okapireservaatissa Okapin pää tai useita okapin päitä allekkain  1 frangi Syvä purppura ja sinivioletti GECAMINES kuparinsulatto Patrice Lumumba seuralaisineen vangitsemisensa jälkeen Okapin pää tai useita okapin päitä allekkain  5 frangi Purppura ja musta Sarvikuono, Garamban kansallispuisto Kamwangan putoukset Okapin pää tai useita okapin päitä allekkain  10 frangia Olivivinruskea, oliivinvihreä ja syvä sinivihreä Luba-veistos "Tête-à-Tête" Luba-veistos Okapin pää tai useita okapin päitä allekkain  20 frangia Ruskea-oranssi ja punaoranssi Leijona Kundelongun kansallispuistossa Naarasleijona poikasineen Kundelongun kansallispuistossa Okapin pää tai useita okapin päitä allekkain  50 frangia Oliivinvihreä Tshokwe-naamio "Mwana Pwo" Kalastajakylä Kongojoen varrella Okapin pää tai useita okapin päitä allekkain  100 frangia Ruskea Elefantti Virungan kansallispuistossa "Inga II"-voimalaitospato Okapin pää tai useita okapin päitä allekkain

 Kongon frangisetelit (malli 4.1.2000) Kuva  Arvo  Pääväri  Etusivu  Takasivu  Vesileima  50 frangia Liila-ruskea Tshokwe-naamio "Mwana Pwo" Kalastajakylä Kongo-joen varrella Okapin pää tai useita okapin päitä allekkain  100 frangia Liuskekiven sininen Elefantti Virungan kansallispuistossa "Inga II"-vomalaitospato Okapin pää tai useita okapin päitä allekkain

 Kongon frangisetelit (mallit 30.5.2000 ja 4.1.2002 (2003)) Kuva  Arvo  Pääväri  Etusivu  Takasivu  Vesileima  200 frangia Liila ja oliivinvihreä Peltotöitä Rumpaleita Okapin pää tai useita okapin päitä allekkain  500 frangia Sininen Timanttikaivos Timanttikaivos, Etroite Valley Okapin pää tai useita okapin päitä allekkain

 Kongon frangisetelit (mallit 2.2.2005 ja 18.2.2006 (2012)) Kuva  Arvo  Pääväri  Etusivu  Takasivu  Vesileima   1000 frangia Vihreä Okapi, Kanioka box Harmaapapukaija; keltainen maissi Okapi ja sähköpainatus 1000   5000 frangia Ruskea Seeproja, Hemba-pienoispatsas Malja; maniokkikimppuja, kaksi helmikanaa Okapi ja sähköpainatus 5000   10 000 frangia Violetti Kaksi vesipuhvelia; veistetty pienoispatsas Lintu oksalla; banaanikasveja Okapi ja sähköpainatus 10,000  20 000 frangia Keltainen Kirahveja; veistetty pää "Bashilele" Palmupuita; taateliterttuja; kaksi etelänkruunukurkea Leopardin pää ja sähköpainatus 20,000 

 Lähteet 

 Aiheesta muualla 

Zaire currency from country data.com
Histoire de la monnaie au Congo . Banque Centrale du Congo

Luokka:Afrikan rahayksiköt
Luokka:Kongon demokraattisen tasavallan talous